techiaith/cofnodycynulliad_en-cy huggingface dataset:
English: I agree. And that was on my little list. [ Laughter.] So, the Welsh Government is investing £43 million in social care, which is the main cause of delayed transfer of care, by offering the real living wage to make it more attractive to go into social care and also by having the wraparound care that's available through the neighbourhood nursing schemes. These are definitely things that need rolling out. But we also need to develop an equitable service and the Minister's plans to bring services closer to home. Because, remember, 90 per cent of the population don't go anywhere near a hospital; it's a much smaller number who actually need to be in hospital. But we also need to acknowledge that we have problems with staffing levels and that these are not going to be easily resolved. That's why we had the closure of two midwifery-led birthing units announced in Aneurin Bevan, which means that we're having to concentrate hospitals on a smaller number of units that are further away from where people are living, and that causes additional problems. But the problem is also exacerbated by Brexit. Those of you who think that Brexit was a good idea, let me just tell you that one health board -
Welsh: Rwy'n cytuno. Ac roedd hynny ar fy rhestr fach. [ Chwerthin.] Felly, mae Llywodraeth Cymru yn buddsoddi £43 miliwn mewn gofal cymdeithasol, sef prif achos oedi wrth drosglwyddo gofal, drwy gynnig y cyflog byw gwirioneddol i'w gwneud yn fwy deniadol i fynd i weithio ym maes gofal cymdeithasol a hefyd drwy gael y gofal cofleidiol sydd ar gael drwy'r cynlluniau nyrsio cymdogaeth. Mae'r rhain yn bendant yn bethau y mae angen eu cyflwyno. Ond mae angen inni hefyd ddatblygu gwasanaeth teg a chynlluniau'r Gweinidog i ddod â gwasanaethau'n nes at y cartref. Oherwydd, cofiwch nad yw 90 y cant o'r boblogaeth yn mynd yn agos at ysbyty; mae'r nifer sydd angen bod yn yr ysbyty lawer iawn yn llai. Ond mae angen inni gydnabod hefyd fod gennym broblemau gyda lefelau staffio ac na chaiff y rhain eu datrys yn hawdd. Dyna pam y cawsom y cyhoeddiad fod dwy uned geni dan arweiniad bydwragedd wedi eu cau yn Aneurin Bevan, sy'n golygu ein bod yn gorfod canoli ysbytai ar nifer llai o unedau sydd ymhellach i ffwrdd o lle mae pobl yn byw, ac mae hynny'n achosi problemau ychwanegol. Ond caiff y broblem ei gwaethygu gan Brexit hefyd. I'r rheini ohonoch sy'n credu bod Brexit yn syniad da, gadewch imi ddweud wrthych fod un bwrdd iechyd -
English: - had a Greek ophthalmologist - . A Greek othalmologist was - . An appropriate person was offered the job by this health board, and, when the Home Office told them they couldn't allow their family to come with them, guess what? They decided they didn't want to take that job. So, that problem is exacerbated for all the other health professionals who we have, in the previous iteration, allowed to come from other European countries to come and support our services.
Welsh: - wedi cael offthalmolegydd o Wlad Groeg - . Roedd offthalmolegydd o Wlad Groeg - . Cynigiodd y bwrdd iechyd y swydd i unigolyn priodol, a phan ddywedodd y Swyddfa Gartref wrthynt na allent ganiatáu i'w teulu ddod gyda hwy, dyfalwch beth a ddigwyddodd? Penderfynodd nad oedd eisiau derbyn y swydd honno. Felly, mae'r broblem yn cael ei gwaethygu i'r holl weithwyr iechyd proffesiynol eraill y gwnaethom roi caniatâd mewn cyfnod blaenorol iddynt ddod o wledydd eraill yn Ewrop i gefnogi ein gwasanaethau.
English: Jenny, you need to finish, please.
Welsh: Jenny, mae angen i chi ddirwyn i ben, os gwelwch yn dda.
English: So, we absolutely have to change, and I think that the recovery plan is a coherent plan for change. But doing things the way they have always been done is definitely not an option.
Welsh: Felly, mae'n rhaid inni newid, a chredaf fod y cynllun adfer yn gynllun cydlynol ar gyfer newid. Ond yn sicr, nid yw gwneud pethau fel y maent wedi arfer cael eu gwneud yn opsiwn.
English: On that point, you have used your time.
Welsh: Ar y pwynt hwnnw, mae eich amser wedi dod i ben.
English: Gosh, right. [ Laughter. ] We have at least 100 consultants across Wales - of shortages. There has been no increase to the advertised 309 medical school places at Cardiff University. I could go on -
Welsh: Mawredd, iawn. [ Chwerthin. ] Rydym o leiaf 100 o feddygon ymgynghorol yn brin ledled Cymru. Ni fu unrhyw gynnydd i'r 309 o leoedd mewn ysgolion meddygol a hysbysebwyd ym Mhrifysgol Caerdydd. Gallwn barhau -
English: No, you will not.
Welsh: Na, ni allwch.
English: - but I'm not allowed, but this is a really serious subject, and I thank my own group and Darren Millar and Russell George for bringing this. We will bring these debates week after week, month after month - I hope not year after year. Please listen to us, Minister, but please improve the health service in Wales.
Welsh: - ond ni chaf wneud hynny, ond mae hwn yn bwnc difrifol iawn, a diolch i fy ngrŵp fy hun a Darren Millar a Russell George am gyflwyno'r mater. Byddwn yn cyflwyno'r dadleuon hyn wythnos ar ôl wythnos, fis ar ôl mis - nid flwyddyn ar ôl blwyddyn gobeithio. Gwrandewch arnom, Weinidog, ac ewch ati i wella'r gwasanaeth iechyd yng Nghymru.
English: I too would like to thank Darren Millar for submitting today's vitally important debate and, of course, Russell George for opening today's debate on NHS waiting lists. I'd like to start today by firstly putting on record my gratitude and thanks to all those wonderful and dedicated people who work in our health service, who go above and beyond in the work that they carry out. As someone who has both a brother and a sister who are nurses in the NHS, I understand first-hand the work and dedication carried out by so many - [ Interruption. ] An important phone call, I'm sure. Nevertheless, Deputy Presiding Officer, it's this Welsh Government who continues to fail our health service here in Wales, and, of course, this is an issue that was evident, as already described eloquently by so many, long before the COVID-19 pandemic started. This has been a responsibility for Government here in Wales for 23 years now, and, with all due respect to Jenny Rathbone's contribution, I hear what was said, but 23 years to fix many of the issues that have been raised here and I too will raise in a moment - . We constantly see, of course, a significant portion of taxpayers' money in Wales, over half of Welsh Government's budget, being spent on health, and we have to ensure we see value for money.
Welsh: Hoffwn innau hefyd ddiolch i Darren Millar am gyflwyno'r ddadl hollbwysig hon heddiw ac wrth gwrs, i Russell George am agor y ddadl heddiw ar restrau aros y GIG. Hoffwn ddechrau heddiw yn gyntaf drwy gofnodi fy niolch i'r holl bobl wych ac ymroddedig sy'n gweithio yn ein gwasanaeth iechyd, sy'n mynd y tu hwnt i'w dyletswyddau yn y gwaith y maent yn ei wneud. Fel rhywun sydd â brawd a chwaer yn nyrsys yn y GIG, rwy'n deall yn uniongyrchol yr ymroddiad a'r gwaith y mae cynifer yn ei wneud - [ Torri ar draws. ] Galwad ffôn bwysig, rwy'n siŵr. Serch hynny, Ddirprwy Lywydd, y Llywodraeth hon yng Nghymru sy'n parhau i wneud cam â'n gwasanaeth iechyd yma yng Nghymru, ac wrth gwrs, fel y disgrifiodd cynifer ohonoch yn huawdl eisoes, mae hon yn broblem a oedd yn amlwg ymhell cyn i bandemig COVID-19 ddechrau. Mae hyn wedi bod yn gyfrifoldeb i'r Llywodraeth yma yng Nghymru ers 23 mlynedd bellach, a chyda phob dyledus barch i gyfraniad Jenny Rathbone, clywaf yr hyn a ddywedwyd, ond 23 mlynedd i ddatrys llawer o'r materion a godwyd yma ac y byddaf innau hefyd yn eu codi mewn munud - . Rydym yn gweld cyfran sylweddol o arian trethdalwyr yng Nghymru, dros hanner cyllideb Llywodraeth Cymru, yn cael ei wario ar iechyd, a rhaid inni sicrhau ein bod yn gweld gwerth am arian.
English: Thank you. We've talked about - . Over the last 10 years, we've had cuts in public service funding, which has impacted on the money that's been available to social care through the councils. We've talked about not being able to move people on - [ Interruption. ] No, the UK Tory Government have cut public service funding under 10 years of austerity, which has impacted -
Welsh: Diolch. Rydym wedi sôn am - . Dros y 10 mlynedd diwethaf, rydym wedi gweld toriadau i gyllid gwasanaethau cyhoeddus, a effeithiodd ar yr arian a oedd ar gael i ofal cymdeithasol drwy'r cynghorau. Rydym wedi sôn am fethu symud pobl ymlaen - [ Torri ar draws. ] Na, mae Llywodraeth Dorïaidd y DU wedi torri cyllid gwasanaethau cyhoeddus dan 10 mlynedd o gyni, sydd wedi effeithio ar -
English: Can you let the Member make the intervention, please?
Welsh: A wnewch chi adael i'r Aelod wneud yr ymyriad os gwelwch yn dda?
English: - which is what has impacted on not only social care services, but services that are able to be provided through local authorities, preventative services, all sorts of things and help to people. Do you not agree with that, Sam Rowlands?
Welsh: - sydd wedi effeithio nid yn unig ar wasanaethau gofal cymdeithasol, ond ar wasanaethau y gellir eu darparu drwy awdurdodau lleol, gwasanaethau ataliol, pob math o bethau a chymorth i bobl. Onid ydych yn cytuno â hynny, Sam Rowlands?
English: Well, you make a point in terms of the budget allocation here in Wales, the responsibility of the Government of Wales, but you have to ask the question: pressures across the United Kingdom in terms of budgets and dealing with debts that Government has to deal with, but we still see the worst waiting times in Wales than anywhere else in the United Kingdom - . Darren Millar wants to intervene.
Welsh: Wel, rydych yn gwneud pwynt ynglŷn â dyraniad y gyllideb yma yng Nghymru, cyfrifoldeb Llywodraeth Cymru, ond mae'n rhaid ichi ofyn y cwestiwn: mae pwysau ar draws y Deyrnas Unedig ar gyllidebau ac ymdrin â dyledion y mae'n rhaid i'r Llywodraeth ei ysgwyddo, ond rydym yn dal i weld amseroedd aros gwaeth yng Nghymru nag yn unman arall yn y Deyrnas Unedig - . Mae Darren Millar eisiau ymyrryd.
English: Yes, I'm grateful to you for taking the intervention. It's a matter of fact that no Conservative Prime Minister has ever cut an NHS budget. The only Government in the United Kingdom that's ever cut an NHS budget is the Welsh Labour Government. It's your party, Carolyn Thomas - it's your party, Carolyn - that have actually cut the budget.
Welsh: Ydw, rwy'n ddiolchgar i chi am dderbyn yr ymyriad. Mae'n ffaith nad oes yr un Prif Weinidog Ceidwadol erioed wedi torri cyllideb y GIG. Yr unig Lywodraeth yn y Deyrnas Unedig sydd erioed wedi torri cyllideb y GIG yw Llywodraeth Lafur Cymru. Eich plaid chi, Carolyn Thomas - eich plaid chi, Carolyn - sydd wedi torri'r gyllideb mewn gwirionedd.
English: Can I remind the Member that an intervention is directed towards the speaker and not somebody else?
Welsh: A gaf fi atgoffa'r Aelod fod ymyriad yn cael ei gyfeirio at y siaradwr ac nid at rywun arall?
English: I appreciate the Member's intervention and I took that to come to me directly there.
Welsh: Rwy'n derbyn ymyriad yr Aelod a chymerais fod hynny wedi'i gyfeirio'n uniongyrchol ataf fi.
English: It was directly to you.
Welsh: Fe gafodd ei gyfeirio'n uniongyrchol atoch chi.
English: The Member needs to conclude now.
Welsh: Mae angen i'r Aelod ddirwyn i ben yn awr.
English: I will wrap up, Deputy Presiding Officer. Now, of course, is a time for Welsh Government to take these issues seriously. People's lives are on the line, which I know we're all aware of. I believe that Welsh Government needs to urgently rebuild the trust of residents across Wales by improving our health service, hitting the targets that it sets, and improving our health service for all. In light of this, I call on all Members to support our motion and reject the Welsh Government's amendment. Diolch yn fawr iawn.
Welsh: Rwy'n dirwyn i ben, Ddirprwy Lywydd. Nawr, wrth gwrs, mae'n bryd i Lywodraeth Cymru fod o ddifrif ynghylch y materion hyn. Mae bywydau pobl yn y fantol, ac rwy'n gwybod ein bod i gyd yn ymwybodol o hynny. Credaf fod angen i Lywodraeth Cymru ailadeiladu ymddiriedaeth trigolion ledled Cymru ar frys drwy wella ein gwasanaeth iechyd, cyrraedd y targedau y mae'n eu gosod, a gwella ein gwasanaeth iechyd i bawb. Yng ngoleuni hyn, galwaf ar bob Aelod i gefnogi ein cynnig a gwrthod gwelliant Llywodraeth Cymru. Diolch yn fawr iawn.
English: We're acutely aware, Minister, of the importance of praising the good, but shining a light on the bad. We have to have honest discussions, and that means calling out when the health board is failing. And certain aspects, unfortunately, of service in north Wales are failing, and that's what you've heard referred to today. We adore the hard-working staff in our NHS in north Wales. We're constantly praising them. As local Members of the Senedd, I know that we visit local surgeries and hospitals all of the time and have lots of interaction with our health board, but you can't expect us to have a gagging order from you about not calling out bad practice -
Welsh: Rydym yn ymwybodol iawn, Weinidog, o bwysigrwydd canmol y pethau da, ond dylid taflu goleuni ar y drwg. Rhaid inni gael trafodaethau gonest, ac mae hynny'n golygu dweud pan fydd y bwrdd iechyd yn methu. Ac mae rhai agweddau ar wasanaethau yn y gogledd, yn anffodus, yn methu, a dyna rydych wedi'i glywed yn cael ei ddweud heddiw. Rydym yn dwli ar staff gweithgar ein GIG yn y gogledd. Rydym yn eu canmol yn gyson. Fel Aelodau lleol o'r Senedd, gwn ein bod yn ymweld â meddygfeydd ac ysbytai lleol drwy'r amser ac yn rhyngweithio'n aml â'n bwrdd iechyd, ond ni allwch ddisgwyl inni gadw'n dawel a pheidio â thynnu sylw at arferion gwael -
English: I'm not - . I was very careful in what I said then.
Welsh: Nid dyna a ddywedais - . Roeddwn yn ofalus iawn o'r hyn a ddywedais yn y fan honno.
English: - because it's important that we do so that you can get to grips with it.
Welsh: - oherwydd mae'n bwysig ein bod yn gwneud hynny er mwyn i chi allu mynd i'r afael ag ef.
English: I can assure you there is no gagging order from me.
Welsh: Gallaf eich sicrhau nad wyf yn dweud wrthych am gadw'n dawel.
English: Can I just make it clear also that we heard loud and clear when the UK Government published their planned care plan that they didn't have a workforce plan alongside it? Well, we are very aware that we can't deliver this without a very active workforce, and we have recruited 8,000 more staff into the NHS than we had in September 2019. That's about a 54 per cent increase in staff to the NHS in the past 20 years. That is a significant increase. Not enough, there's still more to go. But we're not starting from scratch here. We will need more staff in clinical and administrative posts, we'll need to use the staff we have effectively, and we're going to make much broader and better use of the skills and expertise of our staff, including our nursing staff and our allied health professionals, to support people while they're waiting for their appointments. [ Interruption.] If you don't mind - . Go on, Altaf.
Welsh: A gaf fi ei gwneud yn glir hefyd ein bod wedi clywed, yn uchel ac yn glir, pan gyhoeddodd Llywodraeth y DU ei chynllun gofal wedi'i gynllunio, nad oedd ganddynt gynllun ar gyfer y gweithlu ochr yn ochr ag ef? Wel, rydym yn ymwybodol iawn na allwn gyflawni hyn heb weithlu gweithgar iawn, ac rydym wedi recriwtio 8,000 yn fwy o staff i'r GIG nag a oedd gennym ym mis Medi 2019. Mae hwnnw'n gynnydd o tua 54 y cant yn nifer y staff i'r GIG yn yr 20 mlynedd diwethaf. Mae hwnnw'n gynnydd sylweddol. Nid yw'n ddigon, mae mwy i fynd o hyd. Ond nid ydym yn dechrau o'r dechrau yma. Bydd angen mwy o staff arnom mewn swyddi clinigol a gweinyddol, bydd angen inni ddefnyddio'r staff sydd gennym yn effeithiol, a byddwn yn gwneud defnydd llawer ehangach a gwell o sgiliau ac arbenigedd ein staff, gan gynnwys ein staff nyrsio a'n gweithwyr proffesiynol perthynol i iechyd, i gefnogi pobl tra byddant yn aros am eu hapwyntiadau. [ Torri ar draws.] Os nad oes ots gennych - . Ewch chi, Altaf.
English: I just want to speak about a very small thing. What you said about the clinical staff, nurses, everybody, is fantastic. But I have written this paragraph: managers have been appointed without a job description, or at best a job description of managerial description. They have become the embodiment of self-focus, self-development, self-progression, self-preservation, self-extension, self-propagation to the exclusion of the broader interests of the NHS. This tendency can fundamentally subordinate and undermine our NHS. That needs to be looked into, please.
Welsh: Hoffwn siarad am un mater bach iawn. Mae'r hyn a ddywedoch chi am y staff clinigol, y nyrsys, pawb, yn wych. Ond rwyf wedi ysgrifennu'r paragraff hwn: mae rheolwyr wedi'u penodi heb ddisgrifiad swydd, neu ar y gorau, gyda disgrifiad swydd sy'n disgrifio'r agweddau rheoli. Maent wedi dod yn ymgorfforiad o hunan-ffocws, hunan-ddatblygu, hunan-gynnydd, hunan-warchod, hunan-ymestyn a hunan-ledaenu mewn ffordd sydd wedi eithrio buddiannau ehangach y GIG. Gall y duedd hon israddio a thanseilio ein GIG yn sylfaenol. Mae angen ymchwilio i hynny, os gwelwch yn dda.
English: Altaf, let me tell you what I do and what I don't do. What I don't do is I don't manage the NHS. That is not my job.
Welsh: Altaf, gadewch i mi ddweud wrthych beth rwy'n ei wneud a beth nad wyf yn ei wneud. Yr hyn nad wyf yn ei wneud yw rheoli'r GIG. Nid dyna yw fy swydd i.
English: Someone needs to.
Welsh: Mae angen i rywun wneud.
English: It is important now that we increase the capacity of the health service, that we prioritise diagnosis and treatment, that we transform the way that we provide elective care, and it's also important that we provide better information and support for people. We have allocated additional millions of pounds to ensure that we see theatres and additional resources for endoscopy, and that is already making a difference. So, our recovery plan does acknowledge that the whole system needs to work together to achieve the aims of this plan, from the primary care sector working very differently with the secondary care sector, services to support patients to manage their health in their own homes and we need to decrease the need for care in hospitals. It's important that the care sector and the social sector work together to ensure that patients are released from our hospitals safely. I'm sure that we're all going to work together to recover from the pandemic.
Welsh: Mae'n bwysig nawr ein bod ni'n cynyddu capasiti'r gwasanaeth iechyd, ein bod ni'n blaenoriaethu diagnosis a thriniaeth, ein bod ni'n trawsnewid y ffordd rŷn ni'n darparu gofal dewisol, a hefyd mae'n bwysig ein bod ni'n darparu gwybodaeth a chefnogaeth well i bobl. Rŷn ni wedi rhoi miliynau o bunnoedd yn ychwanegol i sicrhau ein bod ni'n gweld theatrau ac adnoddau endosgopi ychwanegol, ac mae hwnna eisoes yn gwneud gwahaniaeth. Felly, mae ein cynllun adfer yn cydnabod bod angen i'r system gyfan weithio gyda'i gilydd i gyflawni'r cynllun hwn, o'r sector gofal sylfaenol yn gweithio yn wahanol iawn gyda'r sector gofal eilaidd, mae gwasanaethau i gefnogi cleifion i reoli eu hiechyd yn eu cartrefi eu hunain ac mae angen i ni leihau'r angen am ofal yn yr ysbyty. Mae'n bwysig bod y sector gofal a'r sector cymdeithasol yn gweithio gyda'i gilydd, ac yn sicrhau bod cleifion yn cael eu rhyddhau o'n hysbytai ni yn ddiogel. Dwi'n siŵr ein bod ni i gyd yn mynd i weithio gyda'n gilydd i adfer ar ôl y pandemig yma.
English: I call on James Evans to reply to the debate.
Welsh: Galwaf ar James Evans i ymateb i'r ddadl.
English: Yes, it has only been there for two weeks. What is it that's not adequate about this now? You said it's not an adequate plan, so what would make it adequate in your view?
Welsh: Ie, dim ond ers pythefnos y mae wedi bod yno. Beth sy'n annigonol am hyn yn awr? Fe ddywedoch chi nad yw'n gynllun digonol, felly beth fyddai'n ei wneud yn ddigonol yn eich barn chi?
English: Item 7 today is the Plaid Cymru debate on alcohol-related harm. I call on Peredur Owen Griffiths to move the motion.
Welsh: Eitem 7 heddiw yw dadl Plaid Cymru ar niwed sy'n gysylltiedig ag alcohol. Galwaf ar Peredur Owen Griffiths i wneud y cynnig.
English: The picture has changed since this plan was drawn up. The Government has an opportunity to react to the increased threat that alcohol abuse is posing to our communities. We need enhanced resources and measurable targets to combat alcohol-related harms within the Government's substance misuse delivery plan from 2023. The status quo just isn't working. That much, I hope, everyone can agree. I move the motion. Diolch yn fawr.
Welsh: Mae'r darlun wedi newid ers llunio'r cynllun hwn. Mae gan y Llywodraeth gyfle i ymateb i'r bygythiad cynyddol y mae camddefnyddio alcohol yn ei achosi i'n cymunedau. Mae arnom angen adnoddau gwell a thargedau mesuradwy i wrthsefyll niwed sy'n gysylltiedig ag alcohol yng nghynllun cyflawni'r Llywodraeth ar gyfer camddefnyddio sylweddau o 2023 ymlaen. Nid yw'r sefyllfa bresennol yn gweithio. Rwy'n gobeithio y gall pawb gytuno ar hynny. Rwy'n gwneud y cynnig. Diolch yn fawr.
English: I have selected the two amendments to the motion. If amendment 1 is agreed, amendment 2 will be deselected. I call, therefore, on the Deputy Minister to formally move amendment 1, tabled in the name of Lesley Griffiths.
Welsh: Rwyf wedi dethol y ddau welliant i'r cynnig. Os derbynnir gwelliant 1, bydd gwelliant 2 yn cael ei ddad-ddethol. Dwi'n galw, felly, ar y Dirprwy Weinidog i gynnig yn ffurfiol gwelliant 1 a gyflwynwyd yn enw Lesley Griffiths.
English: I now call on James Evans to move amendment 2, tabled in the name of Darren Millar.
Welsh: Dwi nawr yn galw ar James Evans i gynnig gwelliant 2 a gyflwynwyd yn enw Darren Millar.
English: I want to make a declaration of interest as I am a trustee of Brynawel Rehab. I am grateful for the opportunity to contribute to this debate, and I thank colleagues in Plaid Cymru for bringing this important subject for debate on the floor of the Senedd. There are many aspects of this debate with which we all agree. Alcohol-related harm, dependency and, regrettably, death are major challenges here in Wales, as they are across the United Kingdom. We are not alone in our concerns for the increasing use of alcohol as a means of coping with the challenges of everyday life. It is important to remember that alcohol-related death, and the pain this causes is, indeed, preventable, and with the increase in dependency, the effects of the COVID lockdown and the concerns over the mental well-being of the population, it is clear that we have to act with greater urgency, over the course of this Senedd term, to start to halt and reverse the trend that we have witnessed.
Welsh: Hoffwn ddatgan buddiant gan fy mod yn un o ymddiriedolwyr Canolfan Adsefydlu Brynawel. Rwy'n ddiolchgar am y cyfle i gyfrannu at y ddadl hon, a diolch i fy nghyd-Aelodau ym Mhlaid Cymru am gyflwyno'r pwnc pwysig hwn i'w drafod ar lawr y Senedd. Ceir llawer o agweddau ar y ddadl hon y mae pob un ohonom yn cytuno â hwy. Mae niwed, dibyniaeth, ac yn anffodus, marwolaethau sy'n gysylltiedig ag alcohol yn heriau mawr yma yng Nghymru, fel y maent ledled y Deyrnas Unedig. Nid ydym ar ein pen ein hunain gyda'n pryderon am y defnydd cynyddol o alcohol fel modd o ymdopi â heriau bywyd bob dydd. Mae'n bwysig cofio bod modd atal marwolaethau sy'n gysylltiedig ag alcohol, ac mae'r boen y maent yn ei hachosi yn ataliadwy yn wir, a chyda'r cynnydd mewn dibyniaeth, effeithiau cyfyngiadau symud COVID-19 a'r pryderon ynghylch lles meddyliol y boblogaeth, mae'n glir fod yn rhaid inni weithredu ar fwy o frys, yn ystod tymor y Senedd hon, i ddechrau atal a gwrthdroi'r duedd a welwn.
English: I call on Peredur Owen Griffiths now to reply to the debate.
Welsh: Galwaf ar Peredur Owen Griffiths nawr i ymateb i'r ddadl.
English: Thank you, Llywydd, and thank you very much to everyone who's participated in the debate this afternoon. It's been an interesting debate with interesting ideas raised with regard to the way forward. We heard from - .
Welsh: Diolch, Llywydd a diolch yn fawr iawn i bawb sydd wedi cymryd rhan yn y ddadl y prynhawn yma. Mae wedi bod yn ddadl ddifyr ac efo syniadau diddorol ynglŷn â'r ffordd ymlaen. Clywon gan - .
English: James was talking about enhanced measures and targets, and we need those.
Welsh: Roedd James yn sôn am fesurau a thargedau gwell, ac mae angen y rheini arnom.